Poštovani,

Obaveštavamo Vas da je zbog održavanja jednog vanrednog događaja koji će se desiti 13. maja u Bioskopu Balkan, uprava Balkana zatražila od ULUPUDS-a da se celokupna postavka Majske izložbe koja se nalazi u Bioskopu Balkan, izmesti iz galerijskog prostora na taj jedan dan. 

Naime, traženo je da se tokom 12. maja, a najkasnije do 21h, oslobodi prostor galerije, tako što bi se kompletna postavka premestila u kancelariju (koja se zaključava) ili na balkon, da bismo 14. maja, ponovo vratili sve radove na njihovo pređašnje mesto u galeriji.  

Delimičnu informaciju o ovome smo od uprave Balkana dobili na sam dan postavljanja naše izložbe, a nakon svečanog otvaranja, rečeno nam je da možemo očekivati i zvaničan mejl, koji nam je i poslat pre dva dana. U pitanju je konferencija Bazaar Srbija, koja podrazumeva boravak 150 ljudi u izložbenom prostoru, a za koju je Balkan izdao prostor. 

Danas je ovim povodom održan hitan sastanak Umetničkog saveta i doneta je odluka da se u najvećoj meri postupi kao što je uprava Balkana zahtevala, kako bismo zadržali izložbu i nastavili je do programom predviđenog datuma (do 19. maja), ali i da je na svakom učesniku izložbe ponaosob odluka o tome da li želi da povuče svoj rad sa izložbe, ili je voljan da dozvoli njegovo izmeštanje a zatim ponovnu postavku na pređašnju poziciju u galeriji.

Ukoliko je Vaša odluka takva da ne želite da se Vašim radom dalje manipuliše, i voljni ste da ga preuzmete pre programom predviđenog datuma završetka izložbe, možete rad da preuzmete 12. maja, od 14h do 19h. 

Ako se pak odlučite Vaš rad ostane na izložbi, možete da nam pomognete u njegovom izmeštanju i ponovnom nameštanju postavke. U ovom slučaju se javite Darku Kuzmanoviću na 064 167 41 87 oko dogovora.

U svakom slučaju, molimo Vas da nas do nedelje u ponoć putem ovog mejla majskaizlozba2025@gmail.com obavestite o Vašoj odluci.

Hvala Vam na saradnji i strpljenju. 

Srdačno,
Kustoskinje,
Jelena Balević i Miona Marta Marković

